armvectores/hy_wikipedia_2023 huggingface dataset:
Նովոե Բարյատինո

Նովոե Բարյատինո (ռուս.՝ Новое Барятино, բաշկիրերեն՝ Яңы Барятин), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 768 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստամբող

Ստամբող, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։
Գյուղն հայաբնակ էր մինչև XIX դարի կեսերը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(1351) Ուզբեկիստանիա

(1351) Ուզբեկիստանիա (անգլ.՝ Uzbekistania), աստերոիդ աստերոիդների հիմնական գոտում։ Հայտնաբերվել է 1934 թվականի հոկտեմբերի 5-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,198684 ա. մ., առավելագույնը մոտենում է 2,9948 ա. մ. հեռավորության վրա և հեռանում 3,4026 ա. մ.։ Արեգակի շուրջ մեկ ամբողջական պտույտ է կատարում 2089,56 երկրային օրվա ընթացքում, իր ուղեծրով շարժվելով միջինում 0,172285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1351) Ուզբեկիստանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թանկարժեք մետաղադրամը

Թանկարժեք մետաղադրամը (ռուս.՝ Дорогая копейка), խորհրդային նկարված մուլտիպլիկացիոն ֆիլմ, որը նվիրվել է 1961 թվականի հունվարի 1-ին տեղի ունեցած խորհրդային դրամական բարեփոխումներին։


== Սյուժե ==
Ոչ ոք չէր փնտրում կորցրած մետաղադրամը։ Նա ինքն է ստիպված լինում վազել իր տիրուհու մոտ և խնդրել իրեն հետ վերցնել, սակայն նրա վրա ոչ ոք ուշադրություն չի դարձնում։ Դրանով հնարավոր չէր անգամ ավտոմատից առանց մրգահյութի գազավորված ըմպելիք ստանալ։ Հեռախոսով զանգել նույնպես չէր ստացվում։ Միայն խնայատուփն է ուրախանում և կանչում է մետաղադրամին իր մոտ, բայց վերջինս չէր ուզում մնալ այնտեղ և իր ընկերներին էլ պատրաստում է փախուստի։ Ազատության մեջ, ժամանակակից մետաղադրամների թանգարանում, մետաղադրամը ծանոթացում է տարբեր երկրների մետաղադրամների հետ, իսկ կեսգիշերին ցուցանմուշները կենդանանում են և համերգ են կազմակերպում երգերով ու պարերով։
Կոնֆերանսիե պեննին ներկայացնում է հյուրերին։ Ռևանշիստ պֆենիգը նաև փորձում է հանդես գալ ռազմատենչ համարով, բայց նա զայրույթից պայթում է։ Մետաղադրամը որոշում է մրցել ցենտի հետ, սակայն քաշային կարգը նույնը չէր, և մի փոքր պակասում էր ծանր քաշային կարգի համար։
Նոր թղթադրամի թողարկման մասին ռադիոյի հայտարարությունից հետո ամեն ինչ փոխվում է. մետաղադրամները ետ են գալիս Գոզնակ` վերափոխման համար։ Վերադառնալով` ծանրացած ու ամրացած մետաղադրամները սկսում են կառուցել էլեկտրակայաններ, դպրոցներ, հիվանդանոցներ ու մանկապարտեզներ։ Նրանք հրթիռներ են պատրաստում, որոնցից մեկով թռչում է մեր հերոսուհին` պնդելով, որ շուտով հնարավոր կլինի Լուսնի վրա ինչ-որ մի տեղ մի մետաղադրամով լուցկի գնել։


== Հեղինակներ ==


== Դերերը հնչյունավորել են ==
Մետաղադրամ` Վալենտինա Տումանովա
Պեննի` Էրաստ Գարին
Ցենտ` Սերգեյ Մարտինսոն
Պֆենիգ` Սերաֆիամ Անիկեև
Պահակ` Գեորգի Վիցին
Խնայատուփ` Յուրի Խրժանովսկի


== Վերաթողարկում ==
1990-ական թվականներին մուլտֆիլմը տեսաերիզներով թողարկվել է Studio PRO Video ստուդիայի մուլտֆիլերի հավաքածուներում։


== Քննադատություն ==


== Ծանոթագրություններ ==


== Արտաքին հղումներ ==
«Թանկարժեք մետաղադրամը» մուլտֆիլմը «Անիմատոր.ռու» կայքում
«Թանկարժեք մետաղադրամը» «Հայրենական կինոյի հանրագիտարան» կայքում
«Թանկարժեք մետաղադրամը»(անգլ.) ֆիլմը Internet Movie Database կայքում
Դոբրինովո

Դոբրինովո (բուլղար․՝ Добриново), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 21 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 135 մարդ, բնակչությունում գերակշռողը բուլղարներն են։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Գաբրիել (Արղնիի եպիսկոպոս)

Գաբրիել եպիսկոպոս (7-րդ դար - 8-րդ դար), հայ հոգևորական գործիչ, Արղնիի թեմի առաջնորդ։


== Կենսագրություն ==
726 թվականին, Գաբրիել եպիսկոպոսը մասնակցել է Ամենայն Հայոց կաթողիկոս Հովհաննես Գ Օձնեցու և Ասորական ուղղափառ եկեղեցու առաջնորդ Աթանաս Գ պատրիարքի նախաձեռնած Մանազկերտի ժողովին։ Հայերի կողմից ժողովին մասնակցել է 31 եպիսկոպոս և 8 վարդապետ, իսկ ասորական կողմից՝ 8 եպիսկոպոս։


== Ծանոթագրություններ ==
Տուրբակո

Տուրբակո (իսպ.՝ Turbaco), քաղաք և մունիցիպալիտետ Կոլումբիայի հյուսիսում՝ Բոլիվար դեպարտամենտում։


== Պատմություն ==
Բնակավայրը, որից քաղաքը հետագայում աճել է, հիմնադրվել է 1510 թվականի դեկտեմբերի 8-ին։


== Աշխարհագրական դիրք ==
Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, դեպարտամենտի վարչական կենտրոն Կարտագենա քաղաքից մոտավորապես 7 կիլոմետր դեպի հարավ-արևելք։ Բացարձակ բարձրությունը ծովի մակարդակից 252 մետր է։ 
Տուրբակոյի մունիցիպալիտետը հյուսիսում սահմանակից է Սանտա Ռոզայի մունիցիպալիտետին, հյուսիս-արևելքում ՝ Վիլանուևայի մունիցիպալիտետին, արևելքում ՝ Սան Էստանիսլաոյի մունիցիպալիտետին, հարավ-արևելքում ՝ Արջոնայի մունիցիպալիտետին, հարավ-արևմուտքում ՝ Տուրբանայի մունիցիպալիտետին, արևմուտքում` Քարթագենայի մունիցիպալիտետի հետ։ Մունիցիպալիտետի տարածքը 176 կմ² է։


== Բնակչություն ==
Կոլումբիայի ազգային վիճակագրության վարչակազմի տվյալների համաձայն, 2015 թվականին քաղաքի և մունիցիպալիտետի համատեղ բնակչությունը կազմել էր 72 168 մարդ։ Մունիցիպալիտետի բնակչության դինամիկան ըստ տարիների.2005 թվականի մարդահամարի համաձայն տղամարդիկ կազմում էին Տուրբակոյի բնակչության 49,7% -ը, կանայք ՝ համապատասխանաբար 50.3%: Ռասայականորեն, սպիտակամորթներն ու մետիսները կազմում էին քաղաքի բնակչության 79.1% -ը. սևամորթներ, մուլատներ `20,8%, հնդկացիները `0,1%։ Գրագիտության մակարդակը ողջ բնակչության համար կազմել է 89,4%։


== Տնտեսություն ==
Քաղաքային և քաղաքային ձեռնարկությունների ընդհանուր թվի 61.1% -ը առևտրային ձեռնարկություններ են, 29.9% -ը `ծառայություններ մատուցող ձեռնարկություններ, 8.5% -ը` արդյունաբերական ձեռնարկություններ, 0,5% -ը `տնտեսության այլ ոլորտների ձեռնարկություններ։


== Տրանսպորտ ==
Քաղաքի միջով անցնում է թիվ 90 ազգային մայրուղին (իսպ.՝ Ruta Nacional 90).


== Ծանոթագրություններ ==
Տեգուսիգալպայի մոտակայքում Բոինգ 727-ի աղետը

Շաբաթ՝ 1989 թվականի հոկտեմբերի 21-ի առավոտյան Տեգուսիգալպայի մերձակայքում աղետի ենթարկվեց TAN-SAHSA ընկերության Բոինգ 727-224 օդանավը, ինչի հետևանքով զոհվել է 131 մարդ։ Կենտրոնական Ամերիկայի խոշորագույն ավիավթարը։


== Ինքնաթիռ ==
N88705 (գործարանային — 19514, սերիական — 597) համարի ինքնաթիռը թողարկվել էր 1968 թվականին, իր առաջին թռիչքն իրականացրել է  հունիսի 21 -ին և  հուլիսի 1 -ին հանձնվել հարավամերիկյան Continental Airlines  ընկերությանը։ 1980 թվականի երկրորդ կեսին տրվել է վարձակալության հոնդուրասյան SAHSA ընկերությանը։


== Աղետ ==
Օդանավն իրականացնում էր Սան Խոսե-Տեգուսիգալպա 414  չվերթը՝ Մանագուայում միջանկյալ վայրէջքով։ Մինչ վերջնական կանգառին մոտենալը թռիչքն ընթանում էր առանց թերությունների։ Օդանավում գտնվում էր անձնակազմի 8 անդամ, ներառյալ՝ հրամանատար Ռաուլ Արգետան (իսպ.՝ Raúl Argueta) և  երկրորդ օդաչու Ռենիերո Կանալեսը (իսպ.՝ Reiniero Canales), ինչպես նաև 138 ուղևոր։  Հայտնի է, որ նրանց թվում է եղել ԱՄՆ-ի 15 քաղաքացի։
Կապ հաստատելով մոտեցման կարգավորիչի հետ, անձնակազմը հրահանգ ստացավ, որ վայրէջքը պետք է իրականացվի 01 թռիչքուղու վրա։ Տեգուսիգալպա քաղաքի Տոնկոնտին օդանավակայանը շրջապատված է լեռներով և վայրէջքի մոտեցումը ներառումն իր մեջ երեք փուլային իջեցումներ՝ սկսած 7500 ոտնաչափ (2286 մետր) բարձրությունից։ Ընդ որում, ըստ ականատեսների՝ եղանակային պայմանները բարդ էին։ Սակայն գտնվելով օդանավակայանից 11 մղոն (20,1 կիլոմետր) հեռավորության վրա՝ 7600 ոտնաչափ (2316 մետր) բարձրության վրա անձնակազմը սկսեց օդանավակայանի ուղղությամբ անընդհատ իջնել, սահմանված հետագծից ցածր իջնելով։ Թռիչքուղու ճակատից 4,8 մղոն (8,9 կիլոմետր) հեռավորության և ծովի մակարդակից 4800 ոտնաչափ (1463 մետր) բարձրության վրա Բոինգը վայրէջքային փոխդասավորության մեջ բախվեց մոտավորապես 5600 ոտնաչափ (1707 մետր) բարձրությամբ  Սերրո- դե-Հուլա (Cerro de Hula) լեռանը։ Հարվածից ինքնաթիռը բաժանվեց երեք մասի և այրվեց։
Աղետի ժամանակ կենդանի մնացին երկու օդաչու, 2 բորտուղեկցորդուհի և 11 ուղևոր։ Նրանք հիմնականում նստած էին առջևի մասում, որը հարվածից ամենաքիչն էր տուժել։ Մնացած 131-ը (անձնակազմի 4 անդամ և 127 ուղևոր) զոհվեցին։  2013 թվականին սա Հոնդուրասի տարածքում և ամբողջ Կենտրոնական Ամերիկայում ամենախոշոր ավիավթարն էր։


== Հետևանքներ ==
Հոնդուրասում և Նիկարագուայում հայտարարվեց ազգային սուգ։
Օդաչուներ Ռաուլ Արգետան և Ռենիերո Կանալեսին ենթարկվեցին քրեական պատասխանատվության, սակայն, ըստ ունեցած տեղեկությունների, գործընթացն այդպես էլ չի ավարտվել։ Հինգ ամիս անց՝ 1990 թվականի մարտի 21-ին վայրէջք կատարելիս այդ նույն Սերրո- դե- Հուլա լեռանհը բախվեց Sahsa Carga ընկերության  L-188CF Electra բեռնատար օդանավը, որի արդյունքում զոհվեցին անձնակազմի երեք անդամներն էլ։ Անվտանգության այդպիսի ցածր ցուցանիշները հանգեցրին նրան, որ ավիաընկերությունը սկսեց ֆինանսական դժվարություններ ունենալ և 1990- ականների սկզբին փակվեց։


== Ծանոթագրություններ ==
Դրուժբա (գյուղ, Շումյաչինսկի շրջան)

Անվան այլ կիրառումների համար տե՛ս՝ ԴրուժբաԴրուժբա (ռուս.՝ Дружба), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեդմար ի Գարսիես

Բեդմար ի Գարսիես (իսպ.՝ Bedmar y Garcíez), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա Մախինա շրջանում։ Տարածքը կազմում է 119 կմ2։ Բնակչությունը՝ 3132 մարդ (2010 թվականի տվյալներով)։ Պրովինցիայի վարչական կենտրոնից գտնվում է 48 կմ հեռավորության վրա։


== Արտաքին հղումներ ==
Գլխավոր կայք Archived 2008-02-07 at the Wayback Machine.
Asociación «Bedmareños en Barcelona»
La Pagina de PacoSerrano Archived 2009-09-26 at the Wayback Machine.
Օվչիննիկով (Դուբովսկի շրջան)

Օվչիննիկով (ռուս.՝ Овчинников), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Ժուկովսկի գյուղական համայնքի կազմի մեջ։

{
Հալոֆիտներ

Հալոֆիտներ, աղաբույսեր, խիստ աղակալած հողերում աճող բույսեր։ Աղակուտակիչներ են, ունեն մսալի, փայլուն, մանր տերևներ ու ընձյուղներ՝ պատված կուտիկուլայի հաստ շերտով։ Հայաստանում զբաղեցնում են մոտ 30 հազար հեկտար տարածություն և կենտրոնացած են Արարատյան դաշտում, Արմավիրի, Արարատի մարզերում։ Հալոֆիտները բաժանվում են 3 խմբի. էվհալոֆիտներ կամ իսկական հալոֆիտներ (օշաններ), որոնց բջջապլազման կայուն է աղերի բարձր պարունակության նկատմամբ։ Դրանցից են մոմիկը (բալախ), բիներցիան, օշանի և սուվեդի որոշ տեսակներ։ Կրինոհալոֆիտներն ունեն աղերի բարձր կլանողունակություն, սակայն հյուսվածքներում կուտակված աղի զգալի մասն արտամղում են տերևների հատուկ գեղձային մազիկներով (փշաքեղ, կարմրան, ֆրանկենիա և այլն)։ Գլիկոհալոֆիտներն աճում են քիչ աղոտ, հիմնականում ալկալիացած հողերում, արմատային համակարգն ունի ցածր թափանցելիություն աղերի նկատմամբ (հոտավետ օշինդր, որդանխոտ, աստղածաղիկ, անողնուց)։ Մոտ 40 հալոֆիտներ գրանցված են Հայաստանի կարմիր գրքում, իսկ անտերև ելաբույսը և բարալիկ տետրադիկլիսը ոչնչացել են։ Շատ հալոֆիտներ կիրառվում են բժշկության մեջ։
Նովոուֆիմսկ

Նովոուֆիմսկ (ռուս.՝ Новоуфимск, բաշկիրերեն՝ Яңы Өфө), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փալմ Բիչ (Ֆլորիդա)

Փալմ Բիչ քաղաքը գտնվում է ԱՄՆ-ի Ֆլորիդա նահանգի Փալմ Բիչ շրջանում։ Ափամերձ ջրանցքը բաժանում է այն հարևան Վեսթ Պալմ Բիչ և Լեյք Վորս քաղաքներից։ 2000 թվականին քաղաքն ունեցել է 10468 բնակիչ։


== Պատմություն ==

Նախկինում քաղաքը եղել է հանգստավայր, որը ստեղծել էր Հենրի Ֆլագլերը։ Նա երկաթուղու միջոցով Ատլանտյան ծովափից Ֆլորիդայի արևելյան ափ ճանապարհը դարձրել է անցանելի։ Այդ ժամանակ Փալմ Բիչը Լեյք Վորսի ամենաքիչ բնակեցված մասն էր։
Համայնքի հիմնական կորիզը ստեղծվել է Ֆլագլերի կողմից. երկու շքեղ հանգստյան տուն-հյուրանոցներ ՝ Բրեյքեր հյուրանոցը և Ռոյալ Փոինսիանա հյուրանոցը։


== Անվանում ==
1878 թվականին Հավանայից Կադիս (Իսպանիա) ուղևորվող իսպանական նավը նավաբեկության ենթարկվեց Ֆլորիդայի Փալմ Բիչի Մար-ա-Լագոյի ափին, որը լի էր կոկոսի արմավենիներով։ Տեղի բնակիչները տնկեցին նավաբեկությունից փրկված արմավենիները ։ Որոշ ժամանակ անց փարթամ ծառերի պուրակ աճեց և ավելի ուշ անվանեցին այն Փալմ Բիչ ՝ Արմավենիների լողափ։


== Աշխարհագրություն ==
Փալմ Բիչը գտնվում է Ֆլորիդայի արևելքում, կղզուց 16 մղոն հեռավորության վրա։
Ըստ ԱՄՆ-ի մարդահամարի կոմիտեի, քաղաքն ունի ընդամենը 10.4 մղոն² (27² կմ), որից 3.9² կիլոմետրը (10² կմ) հողատարածք է, իսկ 6² կիլոմետրը ՝ (17² կմ) ջուր։ Ընդհանուր տարածքը 62,45 % ջուր է։


=== Կլիմա ===
Փալմ Բիչն ունի Հասարակածային կլիմա։


== Ժողովրդագրություն ==

2000 թվականի տվյալներով բնակչության 87.81% -ի խոսակցական լեզուն անգլերենն էր (որպես առաջին լեզու), մինչդեռ 4.48% -ը խոսում էր ֆրանսերեն, 2.16% -ը գերմաներեն, իտալերեն խոսողների թիվը կազմում էր բնակչության  0.45% -ը, 0,30% էր կազմում ռուսերեն խոսողների թիվը, արաբերեն և շվեդերեն ՝ 0.25% -ը, իսկ լեհերենը ՝ բնակչության   0.24% -ի մայրենի լեզուն էր։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
 Palm Beach, Florida travel guide from Wikivoyage
Town of Palm Beach
Palm Beach Chamber of Commerce
Կակառիճ

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, Կակառիճ, Գագարիճ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում է Էրզրում քաղաքի անմիջապես մոտակայքում՝ հյուսիս-արևմուտքից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կալկո

Կալկո  (իտալերեն՝ Calco), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 4039 մարդ (2004 թվականի տվյալներով), բնակչության խտությունը կազմում է՝ 1010 մարդ/կմ²։ Տարածքը՝ 4 կմ²։ Փոստային ինդեքս՝ 22050: Հեռախոսային կոդ՝ 039.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կրինիցա (Չյորնայա Կալիտվայի վտակ)

Կրինիցա (ռուս.՝ Криница), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Չյորնայա Կալիտվա գետի աջ ափում՝ 12 կմ հեռավորության վրա։ Գետի երկարությունը 20 կմ է, ավազանի տարածքը 373 կմ2 է։ Կրինիցաի ակունքը սկսվում է Կրինիչնի գյուղի մոտ։ Հոսում է հյուսիսում բաց տարածքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101212107000004553
Հիդրոլոգիական ուսումնասիրությունների կոդը - 107000455
Ավազանի կոդը - 05.01.01.012
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
100 (հեռուստասերիալ)

Անվան այլ կիրառումների համար տե՛ս՝ 100 (այլ կիրառումներ)100 (անգլ.՝ The 100), ամերիկյան հետապոկալիպսյան դրամա ժանրի հեռուստասերիալ` Քաս Մորգանի համանուն ստեղծագործության հիման վրա։ Սերիալի հեղինակն է Ջեյսոն Ռոտենբերգը։ Սերիալի պրեմիերան կայացել է 2014 թվականի մարտի 19-ին։


== Սյուժե ==
Սերիալի իրադարձությունները պտտվում են 100 անչափահաս իրավախախտների շուրջ, որոնք հայտնվում են Երկիր մոլորակի վրա միջուկային ապոկալիպսիսից 97 տարի անց։ Հայտվելով Երկրի վրա՝ նրանք փորձում են գոյատևել և իրենց կյանքը շարունակել իրենց իսկ մոլորակի վրա առանց իմանալու, որ ապոկալիպսիսից հետո երկրի վրա ապրում են մի քանի վայրի ցեղեր։
Երրորդ եթերաշրջանում հայտնվում է Ալյա անունով մի համակարգչային ծրագիր, որն իր շուրջը մարդիկ է հավաքում։ Նա այդ մարդկանց հոգիներն ուղարկում է «Լույսի քաղաք»։ Մինչ այնտեղ մարդիկ ենթագիտակցորեն երջանիկ ապրում էին, Ալյան օգտագործում էր նրանց ֆիզիկական ուժը՝ բոլորին քաղաք տեղափոխելով, բացի այդ նա փնտրում էր իրեն ստեղծողի մյուս ծրագիրը, որը կարող էր նրան ջնջել։ Սակայն դա հեշտ չէր, բազում փորձություններից հետո, երբ Կլարկին հաջողվում է դա անել, նա իմանում է, որ երկրին սպառնում է ևս մի միջուկային պայթյուն։


== Դերասանական կազմ ==
Գլխավոր կազմ

Երկրորդական կազմ
Բոլոր կերպարները ներկայացված են ըստ խմբերի։


== Ծանոթագրություններ ==
Սերգեյ Շիշկո

Սերգեյ Շիշկո (ուկրաիներեն՝ Шишко Сергій Федорович, հունիսի 12 (25), 1911, Նոսովկա, Չեռնիգովի նահանգ, Ռուսական կայսրություն - ապրիլի 26, 1997(1997-04-26), Կիև, Ուկրաինա), խորհրդային և ուկրաինացի նկարիչ։ ԽՍՀՄ ժողովրդական նկարիչ (1974) ։ Կիևի պատվավոր քաղաքացի։ 1952 թվականից` Խորհրդային Միության կոմունիստական կուսակցության անդամ։


== Կենսագրություն ==
Ծնվել է 1911 թվականի հունիսի 12-ին (25), Նոսովկայում (այժմ` Ուկրաինայի Չեռնիգովի մարզ)։ Սովորել է Կրասնոյարսկի պետական գեղարվեստի ինստիտուտում (1929-1933) և Լենինգրադի գեղարվեստի ակադեմիայում (1936-1943)։ Լենինգրադում Շիշկոն ավարտել է հայտնի նկարիչ և ուսուցիչ, պրոֆեսոր Բորիս Իոգանսոնի անվան արվեստանոցը։
1944 թվականին տեղափոխվել է Կիև, նույն թվականին դարձել է Ուկրաինական Խորհրդային Սոցիալիստական Հանրապետության նկարիչների միության անդամ։ Մոտ 40 տարի Շիշկոն ստեղծում էր «Կիևյան սյուիտա» շարքը, որում ընդգրկված էին ավելի քան 100 նկարներ և էսքիզներ։ Կիևում Շիշկոն նկարել է «Կիևյան զառիիթափի վրա» (1944), «Բաբի յար» (1945), «Կիևյան հեռվաստան» (1964), «Ծաղկած շագանակներ» (1957), «Կրեշչատիկ» (1976) և այլ նկարներ։


== Աշխատանքներ ==
«Վլադիմիրի բլուրը» (Խարկովի գեղարվեստի թանգարան, 1946)
«Դնեպր։ Տեսարան Պոլոդից» (Ուկրաինայի արվեստի ազգային թանգարան, 1950)
«Դնեպրն առավոտյան» (Ուկրաինայի արվեստի ազգային թանգարան 1953)
«Նոր Կիև» (Վորոշիլովգրադսկի Արտեմի անվան գեղարվեստի թանգարան, 1960)
«Կիևյան հեռվաստան» (1974)
«Ծառուղի` Խոստինսկի այգում» («Կովկաս» շարքից, 1973 թվական, թուղթ, պաստել)


== Մրցանակներ ==
ԽՍՀՄ ժողովրդական նկարիչ (1974)
ՈւՍՀՄ ժողովրդական նկարիչ(1964)
Ուկրաինայի Տարաս Շևչենկոյի անվան ազգային մրցանակ` «Կիևյան սյուիտա» նկարների ցիկլի համար (1982)։
Լենինի շքանշան (1971)
Ժողովրդների բարեկամության շքանշան (1981)
Ուկրաինայի նախագահի պատվավոր նշան (1995)
Մեդալներ


== Ծանոթագրություններ ==


== Արտաքին հղումներ ==
Сергей Шишко. Альбом. Киев, 2006.
25 июня 1911 года в селе Носовка Нежинского района, ныне Черниговской области в семье ветеринарного врача родился Сергей Фёдорович ШИШКО — выдающийся живописец, мастер пейзажа и натюрморта. Народный художник Украины (1964). Народный художник СССР (1974). Лауреат Государственной премии Украины им. Т.Шевченко (1982). Почётный гражданин города Киев.
Человек пейзажа
Ամալյաս

Ամալյաս (հուն․՝ Αμαλιάς ή Αμαλιάδα), քաղաք Հունաստանում՝ Պելեպոնեսի հյուսիս-արևմուտքում։ «Կալիկրատիս» ծրագրով 2011 թվականից Արևմտյան Հունաստան պերեֆերիայի Էլիդա պերեֆերիական միավորի Իլիդա դեմոսի վարչական կենտրոնն է։ Ըստ 2011 թվականի տվյալների՝ բնակչությունը կազմում է 16,763 մարդ։ Քաղաքը գտնվում է Էլիդա հարթավայրում, Հոնիական ծովափից 6 կմ հեռավորության վրա, Պիրգոսից 16 կմ հյուսիս-արևմուտք և Պատրասից 60 կմ հարավ։
Ժամանակակից քաղաքն ունի խիստ ուղղանկյան տեսք։ Փողոցների մեծամասնությունը տարածվում են արևմուտքից արևելք և հյուսիսից հարավ։ Քաղաքի արևմտյան եզրին տեղակայված է մարզադաշտ, որը օգտագործվում է հասարակական հավաքույթների համար։ Այն նաև տեղական ֆուտբոլային ակումբի բազան է։ Քաղաքով է անցնում նաև Պատրաս-Պիրգոս երկաթուղին։  Ամալյասից 6 կմ հարավ-արևմուտք գտնվում են երկու ավազային լողափերը՝ Կուրուտասը և Պալուկին։


== Անվանում ==
Ամալյասը իր անվանումը ստացել է հունական թագուհի Ամալյա Օլդենբուրգի պատվին։


== Ամալյաս դեմոս ==
Ամալյաս դեմոսի մեջ են մտնում 8 բնակավայրեր։ Ըստ 2011 թվականին բնակչության թիվը կազմում է 18303 մարդ:. Տարածքը կազմում է 66,977 քառակուսի կիլոմետր.


== Բնակչություն ==


== Հետաքրքիր փաստեր ==
Քաղաքի արևմտյան հատվածում կա փողոց, որը անվանվել է Հիրոսիմա՝ ի հիշատակ Երկրորդ համաշխարհային պատերազմի ժամանակ Հիրոսիմա քաղաքի ատոմային ռմբակոծության հետևանքով զոհվածների։


== Սպորտային թիմեր ==
Աստերաս Ամալյադաս — տեղական ֆուտբոլային թիմ
Կորիվոս Ամալյադաս — տեղական բասկետբոլային թիմ


== Ճանաչված տեղացիներ ==
Նիկոս Բելոյանիս (1915 — 1952) - հույն քաղաքական գործիչ, Հունական կոմունիստական կուսակցության անդամ
Յովանա (ծնվ. 1940) - հույն երգչուհի և երգերի հեղինակ
Միցոս Ալեքսանդրոպուլոս (ծնվ. 1924) - հույն գրող


== Եղբայր քաղաք ==
 Ֆրանսիա, Վիլնյոզ լեզ Ավինիոն


== Ծանոթագրություններ ==
Հակոբ Ճամճիօղլու

Հակոբ Ճամճիօղլու (1675, Ստամբուլ, Օսմանյան կայսրություն - 1775), հայ թարգմանիչ։
Ծնվել է Կ. Պոլսում։ Փոքր հասակից ուղարկվել է Փարիզ՝ սովորելու «Երիտասարդ լեզվագետների դպրոցում», որի նպատակներ էր մասնագետներ պատրաստել Արևելքի համար։ Յոթ տարի այնտեղ սովորելուց հետո վերադարձել է ծննդավայր, կատարելագործել հայերեն, թուրքերեն, հունարեն լեզուների իր գիտելիքները։ 1721 թ.-ին նշանակվել է Կ. Պոլսի շվեդական դեսպանատան թարգման. այդ պաշտոնում մնացել է մինչև մահը։
Ունեցել է թարգմանական բեղուն գործունեություն։ Թարգմանություններ է կատարել ֆրանսերենից, լատիներենից, անգլերենից և հունարենից։ Ֆրանսերենից թարգմանել է «Գիրք զոր ասի խրատ հոգեկան» երկը, որ լույս է տեսել Կ. Պոլսում, 1736 թ.-ին, հայերեն և հայատառ թուրքերեն։ Լատիներենից թարգմանել է «Կատոնի յաղագս բարւոք կենցաղավարելոյ» երկը, հունարենից՝ «Գիրք յունաց որ կոչի օրոլոկիոն մեծ» ժամգիրքը (տպ.՝ Կ. Պոլիս, 1800)։


== Աղբյուրներ ==
Նոչխոնի

Նոչխոնի (վրաց.՝ ნოჩხონი), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Խոբիից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 269 մարդ։


== Ծանոթագրություններ ==
Ռոթվայլ (շրջան)

Ռոթվայլ  (գերմ.՝ Landkreis Rottweil), շրջան Գերմանիայում։ Շրջկենտրոնն է Ռոթվայլ քաղաքը։ Զբաղեցնում է 769,42 կմ2։ Բնակչությունը` 141 970 մարդ։ Բնակչության խտությունը` 185 մարդ/կմ2։
Շրջանի պաշտոնական կոդը` 08 3 25։ Շրջանում 21 համայնք կա։


== Ծանոթագրություններ ==
Տեղական քամիներ

Տեղական քամիներ, առաջանում են սահմանափակ տարածություններում։ Այնտեղ դրանք հաճախակի կրկնվում և ստեղծում են եղանակի յուրահատուկ գծեր։ Տեղական քամիներ կարող են լինել մթնոլորտի տեղական շրջանառության արդյունք (ֆյոն, չեռնահովտային քամիներ, նեղ կիրճերի քամիներ) կամ էլ առաջանալ մթնոլորտի ընդհանուր շրջանառության փոփոխության հետևանքով (բրիզ, սիրոկկո, բորա, միստրալ, չինուկ են)։
Հիշատակի զարդատուփ

Բանաստեղծ Աշոտ Ավդալյանի «Հիշատակի զարդատուփ» ժողովածուն, որ ներկայումս բանաստեղծի՝ լույս ընծայված վերջին գիրքն է, լույս է տեսել 2005 թ.։ Ժողովածուն մինչ այդ հրատարակված բանաստեղծությունների ընտրանի է՝ քաղված նրա «Նավասարդ», «Արծաթե օր», «Երկրատես» և «Կյանքից դեպի կյանք» գրքերից։


== Ծանոթագրություններ ==
Կյուիրիո

Կյուիրիո (ֆր.՝ Cuirieux), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Մարլ կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02248։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 161 մարդ։ 


== Տնտեսություն ==
2010 թվականին 104 մարդկանցից (15—64 տարեկան) 74-ը եղել են առավել ակտիվ տնտեսվարողներ, 30-ը եղել են համեմատաբար ոչ ակտիվ (ակտիվության ցուցանիշը կազմել է 71,2 %, 1999 թվականին եղել է 66,0 %)։ 74 ակտիվ քաղաքացիներից 67-ը աշխատել են տարբեր ձեռնարկություններում (37 տղամարդ և 30 կին), անաշխատունակների թիվը կազմել է 7 մարդ (4 տղամարդ և 3 կին)։ 30 ոչ ակտիվ մարդկանցից 10-ը եղել են կամ աշակերտ կամ էլ ուսանող, 7-ը եղել են թոշակառու, 13-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Կյուիրիո ազգային համալսարանի վիճակագրությունը (ֆր.)
Նեյթան Փարսոնս

Նեյթան Դին Փարսոնս (անգլ.՝ Nathan Dean Parsons, հունիսի 16, 1988(1988-06-16), Ադելաիդա, Ավստրալիա), ավստրալա-ամերիկացի դերասան։ Կատարել է Իտան Լովետի դերը «Գլխավոր հոսպիտալ» սերիալում։ 2014 թվականին նա նկարահանվել է «Առաջնածինները» հեռուստասերիալում, որպես Ջեքսոն Քեներ։


== Կենսագրություն ==
Փարսոնսը ծնվել է Ավստրալիայի }Ադելաիդա քաղաքում։ Նրա ծնողները ամերիկացիներ են գերմանա-սկանդինավյան (հայր) և անգլիական, ֆրանսիական, չեխական (մայր) ծագմամբ։ 3 տարեկանից հնչյունավորել է ճապոնական անիմե անգլերենով։ Ընտանիքը տեղափոխվել է Կոլորադո, ապա՝ Տեխաս նահանգի Օսթին քաղաք, որտեղ Փարսոնսը դպրոցն ավարտել է 2006 թվականին։ Այնուհետև տեղափոխվել է Լոս Անջելես Հարավային Կալիֆոռնիայի համալսարանում սովորելու համար։ Համալսարանի գեղարվեստի բաժինը ավարտել է բակալավրի աստիճանով։
Հայտնի է դարձել «Գլխավոր հոսպիտալ», «Իրական արյուն», «Առաջնածինները», «Մի անգամ հեքիաթում» և «Ռոզուել, Նյու Մեքսիկո» հեռուստասերիալների դերերի շնորհիվ։


== Ծանոթագրություններ ==
Սեն Ռեմի (Ավերոնի գավառ)

Սեն Ռեմի (ֆր.՝ Saint-Rémy), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 320 մարդ, բնակչության խտությունը` 35.63 մարդ/կմ²։ Բնակավայրը զբաղեցնում է 8.98 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 202 աշխատունակ (15-64 տարեկան)  բնակիչ, որոնցից ակտիվ էին 154-ը, իսկ ոչ ակտիվները` 48։ Ակտիվության ցուցանիշը կազմում է 76,2 %։ 154 աշխատունակ մարդկանցից աշխատել է 140 անձ (71 տղամարդ և 69 կին)։ Գործազուրկ են եղել 14 անձ (7 տղամարդ և 7 կին)։ 48 անաշխատունակներից 10-ը եղել են աշակերտներ կամ ուսանողներ, 28-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստոիցիզմ

Ստոիցիզմ, ստոյիկականություն կամ ստոիկյան դպրոց, հելլենիստական և Հռոմեական կայսրության ժամանակաշրջանի գլխավոր փիլիսոփայական ուղղություններից մեկը։ Գլխավոր տեղը ստոիկյան փիլիսոփայության մեջ գրավում է բարոյագիտոթյունը, որը հենվում է ֆիզիկայի (բնափիլիսոփայության) և տրամաբանության վրա։
Անունը ստացել է Աթենքի պատկերազարդ սյունագավիթից (Stoa Poikile), որտեղ ստոյիկականության հիմնադիր Զենոն Կիտիոնացին իր հետևորդներին էր ներկայացնում ստոիկյան ուսմունքը։
Ստոյիկականության պատմության մեջ տարբերում են երեք ժամանակաշրջան` հին կամ ավագ (մ.թ.ա. IV դարի վերջ  — մ.թ.ա. II դարի կեսեր), միջին (մ.թ.ա. II—I դարեր, նշանավոր ներկայացուցիչներ` Պանետիոս, Պոսիդոնիոս) և ուշ (մ.թ. I—III դարեր)։
Հին ստոյիկականության ներկայացուցիչներից առավել հայտնի են Զենոն Կիտիոնացին, Կլեանթեսը և Քրիսիպոսը։ Հին Հռոմում ստոյիկականության նշանավոր ներկայացուցիչներն էին Սենեկան, Էպիկտետոսը և կայսր Մարկոս Ավրելիոսը։ Ստոիկյան դպրոցի փիլիսոփաների աշխատություններից ամբողջական տեսքով մեզ են հասել միայն ուշ կամ Հռոմեական Ստոյայի ներկայացուցիչների գրվածքները. հին և միջին շրջանից պահպանվել են միայն ստեղծագործությունների պատառիկներ։


== Բնափիլիսոփայություն ==
Աշխարհը (տիեզերք), ըստ ստոիցիզմի, անվերջ դատարկության մեջ գտնվող շնչավոր գնդաձև մարմին է, բանական էակ, որն իր բոլոր մասերը կազմակերպում է նպատակահարմարորեն ստեղծված մի ամբողջի մեջ։ Իրական գոյություն ունեն միայն մարմինները։ Ինքնին միասնական աշխարհում կա երկու սկզբնապատճառ՝ պասիվ և ակտիվ։
Աշխարհի ինքնազգացումը տեղի է ունենում շրջապտույտներով. յուրաքանչյուր շրջան վերջանում է «բոցավառումով» (ամեն ինչ վերածվում է կրակի), և նոր շրջանը սկսվում է այն բանով, որ «ստեղծարար կրակը» (աստված-լոգոս) ծնում է չորս տարրերը՝ կրակը, ջուրը, օդը, հողը, իսկ դրանցից՝ մյուս բոլոր մարմինները։ Լոգոսը համաշխարհային զարգացումը կառավարող բնական օրենքն է։ Մարդու հոգին համաշխարհային բանական հոգու մասն է, այն նյութական է, թափանցում է ողջ մարմնի մեջ և մահվանից հետո լքում մարմինը։ Ճանաչողությունը ծագում է զգայությունների և պատկերացումների հիման վրա։


== Տրամաբանություն ==
Ստոիցիզմի տրամաբանությունը (մշակել է Քրիսպոսը) Բովանդակում է ներկա իմաստով իմացաբանությունը, լեզվի մասին ուսմունքը և բուն տրամաբանությունը։ Տրամաբանության մեջ ուսումնասիրվել են պարզ և բարդ ասույթները (ճշմարիտ կամ կեղծ լինելու իմաստով), դրանց տրամաբանական շաղկապները, մտահանգման տեսակները։


== Բարոյականություն ==
Մարդու երջանկության իմաստը բնությանը, «լոգոսին» համապատասխան ապրելն է։ Ստոյիկների բարոյական իդեալը առաքինության և անխռովության հասած իմաստունն է. Նրա բոլոր արարքները ճիշտ են, նա կամովին հետևում է իր ճակատագրին։


== Ազդեցությունը ==
Ստոիցիզմը խորը ազդեցություն է թողել ձևավորվող նորպլատոնականության և քրիստոնեական փիլիսոփայության վրա։


== Արտաքին հղումներ ==
Ստոյիկականության մասին «Դե եսիմ» բլոգում
King’s Dead

«King’s Dead», ամերիկացի ռեփերներ Jay Rock-ի, Քենդրիկ Լամարի, Ֆյուչերի և անգլիացի երգիչ Ջեյմս Բլեյքի սինգլը Marvel Studios-ի «Սև հովազ» սուպերհերոսական ֆիլմի և Jay Rock-ի «Redemption» երրորդ ստուդիական ալբոմի սաունդթրեքից։
Երգը թողարկվել է Top Dawg Entertainment, Aftermath Entertainment և Interscope Records լեյբլներում 2018 թվականի հունվարի 11-ին։ Երգը դարձել է Jay Rock-ի առաջին սինգլը Billboard Hot 100 հիթ-շքերթում։ Անդերսոն Պակի «Bubblin» երգի հետ միասին «King’s Dead» երգը արժանացել է «Գրեմմի» մրցանակի լավագույն ռեփ-կատարման համար և առաջադրվել է մրցանակի լավագույն ռեփ-երգի համար «Գրեմմիի» 61-րդ մրցանակաբաշխության ժամանակ։


== Արձագանքներ ==
Pitchfork-ից Բրիյանա Յանգերը դրական կարծիք է հայտնել երգի մասին՝ այն անվանելով «ուրախ»։


== Երաժշտական տեսահոլովակ ==
Երաժշտական տեսահոլովակը թողարվել է Jay Rock-ի YouTube-ալիքում 2018 թվականի փետրվարի 15-ին։ Ռեժիսորներն են Dave Free-ն և Ջեք Բեգերտը։


== Ռեմիքսներ ==
2018 թվականի մարտի 8-ին ամերիկացի ռեփերներ Joey Badass-ը և XXXTentacion-ը թողարկել են երգի ռեմիքսը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Աուդիո ՅուԹյուբում
Ռաֆիկ Անդրեասյան

Ռաֆիկ Ազիզի Անդրեասյան (հոկտեմբերի 23, 1961(1961-10-23), Ուրցաձոր, Հայաստան), ՀՀ պետական գործիչ, մանկավարժ, ՀՀ Արարատի մարզի Ուրցաձոր համայնքի համայնքապետ։ 2018 թվականի հոկտմեբերի 10-ին Ռաֆիկ Անդրեասյանը հրաժարական տվեց, իսկ 2019 թվականին վերընտրվեց համայնքի ղեկավար։


== Կենսագրություն ==
Ռաֆիկ Անդրեասյանը ծնվել է 1961 թվականի հոկտեմբերի 23-ին Արարատի մարզի Ուրցաձոր գյուղում։ Ավարտել է Երևանի ֆիզիկական կուլտուրայի ինստիտուտը։ Աշխատել է որպես դպրոցի ուսուցիչ։ 2001 թվականին ընտրվել է Ուրցաձոր գյուղի գյուղապետ, իսկ 2016 թվականից՝ Ուրցաձոր խոշորացված համայնքի համայնքապետ։ Ամուսնացած է, ունի երեք զավակ։


== Ծանոթագրություններ ==
Բուժանկա (գյուղ, Իվանիչևի շրջան)

Բուժանկա (ուկրաիներեն՝ Бужанка), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1545 թվականին։
2001 թվականի տվյալներով Բուժանկա գյուղում բնակվում էր 787 մարդ։ Բնակավայրը զբաղեցնում է 25,03 կմ² տարածք։ Բնակչության խտությունը կազմում էր 31,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երեմիա Մեղրեցի

Երեմիա Մեղրեցի, Երեմիա Վարդապետ (17-րդ դար կամ անհայտ - 18-րդ դար կամ անհայտ, ծննդյան և մահվան թվականներն անհայտ են), 17-րդ դարի հայ բանասեր, բառարանագիր, հրատարակիչ։ Եղել է Էջմիածնի միաբանության անդամ։ 17-րդ դար 60-ական թվականներին կազմել է Աստվածաշնչի ընդարձակ, ամբողջական բացատրական բառարանը (համաբարբառ), որ ձեռագրերում նշվում է «Համառօտ գումարումն եւ լուծումն բառից յԱստվածաշունչ գրոց յումեմնէ Երեմիայ բանասիրէ» խորագրով (Երնանի Մեսրոպ Մաշտոցի անվան Մատենադարան, ձեռ․ №№ 451, 3468, 7012 և այլն)։ 1698 թվականին Ալիկոռնոյում (Իտալիա) նախորդ բառարանների, ինչպես նաև Աստվածաշնչի բառերի հիման վրա կազմել, հրատարակել է մի այլ համահավաք բառարան՝ «Բառգիրք հայոց»։ Լինելով առաջին հայերեն ընդարձակ (ավելի քան 8500 բառ հոդված) տպագիր բառարանը՝ զգալի դեր է կատարել ժամանակի մշակութային կյանքում։ Երեմիա Մեղրեցին հրատարակել է «Աղուէսագիրք․․․»-ը (Էջմիածին, 1698 թվականին)։


== Երկեր ==
Բառգիրք հայոց, քննական բնագիրը, առաջաբան եւ ծանոթագրություններ Հ․Մ․ Ամալյանի, Ե․, 1975։


== Ծանոթագրություններ ==


== Գրականություն ==
Զարբհանալեան Գ․, Պատմութիւն հայերէն դպրութեան, գիրք 2․, Վենետիկ, 1878։
Ամալյան Հ․ Մ․, Միջնադարյան Հայաստանի բառարանագրական հուշարձաններ (XVI—XVII դդ․), Երևան, 1971 թվականին։
Աստերոիդների ցանկ (110701-110800)

Աստերոիդների ցանկ (110601-110700)  • Աստերոիդների ցանկ  • Աստերոիդների ցանկ (110801-110900)
 Աստերոիդների ցանկ (110601-110700)  • Աստերոիդների ցանկ  • Աստերոիդների ցանկ (110801-110900)
Շաբաթ (հուդայականություն)

Անվան այլ կիրառումների համար տե՛ս՝ Շաբաթ (այլ կիրառումներ)Շաբաթ (եբրայերեն բառացի՝ հանգիստ), տոնական օր հուդայական կրոնում, որն իբր սահմանել է աստված, ի նշանավորումն «աշխարհարարման» յոթերորդ՝ հանգստյան օրվա, ինչպես նաև իր և «Իսրայելի որդիների դաշինքի»։ Զանազան սպառնալիքներով րաբբունիներն այդ օրն արգելում են ամեն մի աշխատանք։ Հանգիստը թույլատրվում է խախտել միայն բացառիկ դեպքերում (հանուն կյանքի փրկության, պատերազմի վտանգների և այլն)։ Շաբաթ օրը հրեական տաճարներում կատարվում են առատ զոհաբերումներ (28 օրվա ընթացքում ունի 4 փուլ և յուրաքանչյուր 7-րդ օրը կարծես գտնվում է հանգստի վիճակում)։ Աստվածաշնչի ազդեցությամբ Շաբաթ կրոնական տոներ, հացաբլիթների փոխադարձ նվիրաբերումներ և այլն։ Տոնական Շաբաթի ծագումը կապվում է հնագույն անցյալում սեմական ժողովուրդների մեջ տարածված Լուսնապաշտամունքի ընդունվել է նաև մի շարք քրիստոնեական աղանդներում։
Բերեստիե (գյուղ, Դուբրովիցայի շրջան)

Բերեստիե (ուկրաիներեն՝ Берестя), գյուղ Ուկրաինայի Ռովնոյի մարզի Դուբրովիցայի շրջանում։ Հիմնադրվել է 1501 թվականին։
2001 թվականի տվյալներով Բերեստիե գյուղում բնակվում էր 2 719 մարդ։ Բնակավայրը զբաղեցնում է 2,03 կմ² տարածք։ Բնակչության խտությունը կազմում էր 1339,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրատորիա

Oրատորիա, հոգևոր ժանր XVII դարում։ Օրատորիայի ակունքները սկիզբ են առել XII-VIII դարերի երաժշտությամբ զուգակցվող հոգևոր ներկայացումներից։ Որպես երաժշտական ժանր այն զարգացավ Իտալիայում` հոգևոր տեքստերը դրամատիկորեն ընթերցելու և դրանք երաժշտական ձևափոխումների երնթարկելու հետևանքով։
Իտալիայում օրատորիան երկու տեսակի բաժանվեց` իտալերենով և լատիներենով երգվող օրատորիաներ, ըստ այդմ՝ Իտալական և Լատինական օրատորիաներ։
XVII դարում Հռոմում եկեղեցական գործիչ Ֆիլիպ Ներին իր տանը և եկեղեցուն կից աղոթային դահլիճում՝ օրատորիայում, սկսեց կազմակերպել հավատացյալների հավաքներ, որոնց ընթացքում Աստվածաշնչից ընթերցվում էին հատվածներ, հնչում էին բարոյական խրատներ, կատարվում էին հոգևոր երգեր։ Որպեսզի հոգևոր խորհուրդները, քարոզները շատ ավելի հեշտությամբ ընկալվեն հասարակ ժողովրդի կողմից, Ներին թույլ տվեց, որ քարոզների ու աստվածաշնչյան ընթերցումների ընթացքում կատարվեն նաև ժողովրդական ծագում ունեցող կենցաղային երգերը, ժողովրդական ծագում ունեցող հոգևոր հիմները՝ լաուդները կամ հոգևոր նոր տեքստերով գրված աշխարհիկ երգերի կատարումները։ Հետագայում լաուդների, աստվածաշնչյան պատմությունը մեկնաբանող քարոզների ու դրանցից հետո ասվող խրատական հետևությունների միաձուլումից ձևավորվեց երաժշտական ժանր, որ ստացավ «օրատորիա» անվանումը։
Օրատորիա ժանրի առաջին օրինակների թվին է պատկանում Պալեստրինայի դպրոցի ներկայացուցիչ, կոմպոզիտոր Ջիովանի Ֆրանչեսկո Աներոյի «Հոգևոր հարմոնիկ թատրոնը» երկխոսությունների ժողովածուն։
Աներոյից հետո շարունակվեց հոգևոր երկխոսությունների հետագա դրամատիզացիան։ Նրանցում աստիճանաբար հաստատվեց մոնոդիկ նոր ոճը։ Իսկ ժանրին հատուկ երկխոսությունը վերածվեց մի ընդգրկուն սյուժեի, ծավալուն պատմության։ Ընդ որում՝ պատմիչի խոսքը՝ լատ.՝ tesno-ն սկզբում կատարում էր երգչախումբը, իսկ հետո այն ներկայացվեց որպես ռեչիտացիայի, ասերգի միջոցով, և հոգևոր այդ պատմությունն աստիճանաբար սկսեց վերածվել հոգևոր դրամայի։ Դրամաները ստացան կոնցերտային բնույթ և հնչում էին իտալերեն լեզվով, և օրատորիայի այս տեսակը ստացավ Իտալական օրատորիա անվանումը։
Զուգահեռաբար զարգացավ նաև Լատինական օրատորիան։ Հռոմի Սան-Մարչելո եկեղեցում, Ներիի հավաքույթների հետ միաժամանակ, հոգևոր և աշխարհիկ արիստոկրատիայի շրջանակներում սկսվեցին աղթային հավաքներ, որոնց ընթացքում պրոֆեսիոնալ երաժիշտները լատիներենով էին կատարում ժամերգությունները։ Ըստ էության՝ դրանք պոլիֆոնիկ մոտետներ էին։ Այդ միաբանության համար երաժշտություն գրեցին Օրլանդո Լասսոն, Պալեստրինան, Կավալիերին։
Պոլիֆոնիկ մոտետից աստիճանաբար ձևավորվեց Լատինական օրատորիան։
XVII դարի երկրորդ կեսին Իտալական օրատորիան, հասարակության կողմից լինելով ավելի հասկանալի, պրակտիկայից դուրս մղեց Լատինական օրատորիան։
Սաքասրիա

Սաքասրիա (վրաց.՝ საქასრია), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Խարագաուլից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 323 մարդ։


== Ծանոթագրություններ ==
Ախթար Մանսուր

Ախթար Մանսուր, նաև հայտնի է որպես Մուլլա Ախթար Մանսուր, (փուշթու՝ ملا اختر منصور, 1968, Maywand District, Ղանդահար վիլայեթ, Աֆղանստանի թագավորություն - մայիսի 21, 2016(2016-05-21), Ahmad Wal, Nushki District, Rakhshan Division, Բելուջիստան, Պակիստան), Մուհամմեդ Օմարի մահից հետո եղել է Թալիբանի առաջնորդը։ Աֆղանստանի Իսլամական էմիրության ժամանակ զբաղեցրել է քաղաքացիական ավիացիայի նախարարի պաշտոնը։   


== Կենսագրություն ==


=== Մահ ===
2015 թվականի դեկտեմբերի սկզբին հայտնվել էր հաղորդագրությունն այն մասին, որ Ախթար Մանսուրը մահացել է խմբի մյուս պարագլուխների հետ փոխհրաձգության ժամանակ, բայց ավելի ուշ այդ տեղեկությունը հերքվել է։ 
2016 թվականի մայիսի 21-ին ամերիկյան անօդաչու թռչող սարքը հրթիռային հարված է հասցրել ավտոմեքենայի վրա, որում, ենթադրաբար Ախթար Մանսուրն է եղել։ Մայիսի 22-ին Թալիբանի առաջնորդի մահվան մասին տեղեկությունը հաստատել են խմբերի բարձրաստիճան հրամանատար մուլլա Աբդուլ Ռաուֆը և Աֆղանստանի վարչապետ-նախարար Աբդուլլա Աբդուլլան։  
Հրթիռային հարվածը տեղի է ունեցել Աֆղանստանի և Պակիստանի սահմանամերձ շրջանում։ Գործողությանը մասնակցել են մի քանի ամերիկյան անօդաչու թռչող սարքեր, նրանց թիրախը եղել է ենթադրյալ ահաբեկիչների ավտոմեքենան։   
Մավլավի Հայբաթուլլա Ահունձադան որպես «Թալիբան» շարժման պահակետերի առաջնորդ դարձել է Ախթար Մանսուրի հաջորդողը։ 


== Ծանոթագրություններ ==
Մարիամ Հարությունյան

Մարիամ Եվգենիի Հարությունյան (նոյեմբերի 16, 1962(1962-11-16), Երևան, Հայկական ԽՍՀ, ԽՍՀՄ), հայ մաթեմատիկոս։ Ֆիզիկա-մաթեմատիկական գիտությունների դոկտոր (2005), պրոֆեսոր (2008):  ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի առաջատար գիտաշխատող, Ինֆորմացիայի տեսության և վիճակագրական մոդելների բաժնի վարիչ (2014)։
Եվգենի Հարությունյանի դուստրն է։


== Կենսագրություն ==
Մարիամ Հարությունյանը ծնվել է 1962 թվականի նոյեմբերի 16-ին, Երևանում։ 1984 թվականին գերազանցությամբ ավարտել է Երևանի պետական համալսարանը, 1988 թվականին՝ Երևանի պետական համալսարանի ասպիրանտուրան։ 1984-1990 թվականներին աշխատել է ԵՊՀ-ում։ 1988 թվականից դասավանդել Է Երևանի պետական համալսարանի Մաթեմատիկայի, Ինֆորմատիկայի և կիրառական մաթեմատիկայի ֆակուլտետներում։ 1990 թվականից աշխատում է ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտում։ 2001 - 2011 թթ․ եղել է ինստիտուտի գիտքարտուղարը։ 2011-ից 2013թթ. աշխատել է Հայկական պետական մանկավարճական համալսարանի §Ինֆորմատիկայի և դրա դասավանդման մեթոդիկայի ամբիոնի վարիչ։ 2014 թ.-ից ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի (ԻԱՊԻ) Ինֆորմացիայի տեսության և վիճակագրական մոդելների բաժնի վարիչն է, առաջատար գիտաշխատող։
2002 թվականից դասավանդում է ՀՊՃՀ-ում։ 2004 թվականից դասավանդում Է ՀՀ ԳԱԱ Միջազգային գիտակրթական կենտրոնի «Ինֆորմատիկա և հաշվողական տեխնիկա» մասնագիտության մագիստրատուրայում։ 
2018 թվականից դասավանդում է Հայ-ռուսական համալսարանում, 2020 թվականից՝ Հայաստանում Ֆրանսիական համալսարանում։


== Գիտական հետազոտությունների ոլորտը ==
Աշխատանքները վերաբերում են ինֆորմացիայի տեսությանը, մասնավորապես բազմատերմինալ և փոփոխվող ընդհատ կապուղիների ինֆորմացիայի տեսության հետազոտություններին։ 
Հետաքրքրության շրջանակներն են Ինֆորմացիայի տեսությունը, ինֆորմացիայի պաշտպանությունը, հավանականության տեսությունը և մաթեմատիկական վիճակագրությունը։
100-ից ավելի գիտական և ուսումնամեթոդական հրապարակումների հեղինակ է, այդ թվում Ինֆորմացիայի տեսության, Հավանականության տեսության և կիրառական վիճակագրության հայերեն լեզվով դասագրքերի, արտասահմանյան հրատարակության գրքի։ Մասնակցել է մեծ թվով գիտաժողովների։ 7 պաշտպանած թեկնածուական ատենախոսությունների ղեկավար է։


== Մասնագիտական միությունների անդամակցություն ==
1991թվականից Հայաստանի մաթեմատիկական միության անդամ,
2002 թվականից ՀՀ ԳԱԱ ԻԱՊԻ կից գործող 037 մասնագիտական խորհրդի անդամ,
2002 թվականից ՀՀ ԳԱԱ ԻԱՊԻ գիտական խորհրդի անդամ,
2003 թվականից - Ամերիկյան մաթեմատիկական ընկերության անդամ,
2012 թվականից – IEEE Ինֆորմացիայի տեսության ընկերության անդամ,
2013 թվականից – IEEE Համակարգչային ընկերության անդամ։


== Խմբագրական գործունեություն ==
2019 թվականից Կոմպյուտերային գիտության մաթեմտիկական խնդիրներեր պարբերականի գլխավոր խմբագրի տեղակալ;
2020 թվականից Նովոսիբիրսկի պետական տեխնիկական համալսարանի «Թվային տեխնոլոգիայի անվտանգություն» ամսագրի խմբագրական խորհրդի անդամ։


== Երկեր ==
Ինֆորմացիայի տեսություն։ Ուսումնաօժանդակ ձեռնարկ։ Երևան, Երևանի համալսարանի հրատարարակչություն, 1987 (համահեղինակ)։
Ինֆորմացիայի տեսության հիմունքներ։ Ուսումնական ձեռնարկ, Երևան, Ճարտարագետ, 2008։


== Ծանոթագրություններ ==
Բարբադո

Բարբադո, գյուղ Արևմտյան Հայաստանում, Խարբերդի վիլայեթի Կարկառի գավառակում։


== Բնակչություն ==
Հիմնականում եղել է հայաբնակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Արճիս (գետակ)

Անվան այլ կիրառումների համար տե՛ս՝ Արճիս (այլ կիրառումներ)Արճիս, գետակ Հայկական լեռնաշխարհում, Կուրի ավազանում, Դեբեդի աջակողմյան վտակը։ Սկիզբ է առնում Վիրահայոց լեռներից և մայր գետին է միանում Տավուշի մարզի Արճիս գետի մոտ։


== Ծանոթագրություններ ==
Կռունկ (ԱԹՍ)

Անվան այլ կիրառումների համար տե՛ս՝ Կռունկ (այլ կիրառումներ)Կռունկ, Հայաստանում արտադրված հետախուզական անօդաչու թռչող սարք։
Պատկանում է միջին դասի անօդաչուներին։ Այս դասի մեջ են մտնում ներկայումս շահագործվող նման տիպի թռչող ապարատների մոտ 60 %-ը։ «Կռունկը» ՀՀ ՌՕՈՒ-ի նորագույն արտադարանքներից է և իր տակտիկա-տեխնիկական բնութագրերով չի զիջում նմանատիպ շատ սարքերի։
Սարքը ապահովված է ղեկավարվող ավտոթռիչքի համակարագով և կարող է օդում մնալ մինչև 5 ժամ։ Թռիչքի առավելագույն բարձրությունը 5400 մ է, թռիչքներում սովորաբար սարքը բարձրանում է առավելագույնը 4500 մ, արագությունը 150 կմ/ժ է։


== Ծանոթագրություններ ==


== Տես նաև ==
ՀՀ ռազմաօդային ուժեր


== Արտաքին հղումներ ==
Հայաստանը նախագծել է «Կռունկ-25» անունով տակտիկական անօդաչու թռչող սարք(չաշխատող հղում)
Լետելոն

Լետելոն (ֆր.՝ Lételon), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սերիյի կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03143։


== Բնակչություն ==
Համայնքի բնակչությունը 2008 թվականին կազմում էր 128 մարդ։


== Տնտեսություն ==
2007 թվականի տվյալներով 81 աշխատունակ տարիքի մարդկանցից (15-64 տարեկան) 56-ը տնտեսապես ակտիվ էին, 25-ը անգործունակ (ակտիվության ցուցանիշը 69,1 %, 1999 թվականին եղել է՝ 72,7 %)։ 56 աշխատունակ բնակիչներից 46-ը աշխատում էին (25 տղամարդ և 21 կին), անաշխատանք էին 10-ը (8 տղամարդ և 2 կին)։ 25 անգործունակ մարդկանցից 5-ը աշակերտներ կամ ուսանողներ են, 11-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լետելոն» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-15 
«Լետելոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ֆասովա (գյուղ, Վոլոդարսկ-Վոլինկիի շրջան)

Ֆասովա (ուկրաիներեն՝ Фасова), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Ֆասովա գյուղում բնակվում էր 372 մարդ։ Բնակավայրը զբաղեցնում է 1207 կմ² տարածք։ Բնակչության խտությունը կազմում էր 308,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1240

1240 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1240 թվականն է, 
XIII դարի 40-րդ տարին։


== Դեպքեր ==
Բարձրացել է Գանձասարի եպիսկոպոսության հեղինակությունն ու դերը


== Ծնունդներ ==


== Մահեր ==
Բիոզա

Բիոզա (ֆր.՝ Biozat), համայնք Ֆրանսիայում՝ Օվերն երկրամասի Ալյեի գավառում։ Մտնում է Գաննա կանտոնի կազմի մեջ։ Համայնքի շրջանը Վիշին է։
Համայնքի INSEE կոդը՝ 03030։


== Բնակչություն ==
Համայնքի բնակչությունը 2008 թվականին կազմում էր 723 մարդ։


== Տնտեսություն ==
2007 թվականի տվյալներով 462 աշխատունակ տարիքի մարդկանցից (15-64 տարեկան) 343-ը տնտեսապես ակտիվ էին, 119-ը անգործունակ (ակտիվության ցուցանիշը 74,2 %, 1999 թվականին եղել է՝ 70,3 %)։ 343 աշխատունակ բնակիչներից 308-ը աշխատում էին (172 տղամարդ և 136 կին), անաշխատանք էին 35-ը (15 տղամարդ և 20 կին)։ 119 անգործունակ մարդկանցից 20-ը աշակերտներ կամ ուսանողներ են, 59-ը թոշակառու, 40-ը անաշխատունակ էին այլ պատճառներով։


== Տեսարժան վայրեր ==
Սեն Սիմֆորյեն եկեղեցի (XII դար)
Ֆերմա Ֆոնտոնոբլ (XV-XVIII դարեր)
Շատո Վերսան (XIX դար)
Հին Հռոմեական և կելտական քարե սյուն


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բիոզա» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-6-1 
«Բիոզա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
(8986) Կինեյայասույո

(8986) Կինեյայասույո (անգլ.՝ Kineyayasuyo), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 1-ին Կոիտիրո Տոմիտայի կողմից Կոսոլում։
Միջին հեռավորությունը Արեգակից կազմում է 3,089031 ա. մ., առավելագույնը մոտենում է 2,4814 ա. մ. հեռավորության վրա և հեռանում 3,6966 ա. մ.։ Արեգակի շուրջ մեկ ամբողջական պտույտ է կատարում 1983,04 երկրային օրվա ընթացքում, իր ուղեծրով շարժվելով միջինում 0,181539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8986) Կինեյայասույո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)